Mechaninis laikrodis

Mechaninis laikrodis – laiko matuoklis, naudojantis svarsčio arba įtemptos spyruoklės energiją laiko fiksavimo mechanizmo veikimui palaikyti.Laikrodis, Visuotinė lietuvių enciklopedija, 2022-08-25. Nuoroda tikrinta 2024-01-18. Pirmą kartą pagamintas XIII a. pabaigoje. Tada tokie laikrodžiai buvo naudojami viešose vietose ir bažnyčiose, kad galėtų juos matyti daug žmonių.
Kišeniniai ir rankiniai laikrodžiai buvo pagaminti tik XVI amžiuje. Fabrikuose mechaniniai laikrodžiai buvo pradėti gaminti tik XX amžiuje.

 Mechaninio laikrodžio veikimas 
Mechaniniame laikrodyje yra spyruoklė, krumpliaračiai su dantukais arba sraigteliai. Jie suka valandų, minučių ir sekundžių rodykles ir tokiu būdu rodo laiką.

 Rūšys 
 Rankiniai laikrodžiai - ant rankos riešo dirželiu ar metaline apyranke segami laikrodžiai
 Nardytojų laikrodžiai - hermetiški rankiniai laikrodžiai, kurie veikia ir po vandeniu
 Kišeniniai laikrodžiai - kišenėje nešiojami laikrodžiai, dažniausiai su grandinėle ir dangteliu.
 Laikrodžiai pakabukai - laikrodis pakabukas, paprastai pritvirtintas prie grandinėlės
 Staliniai laikrodžiai -
 Žadintuvai - žadintuvai dažniausiai yra paprasti stalo tipo laikrodžiai su žadinimo funkcija
 Židinio laikrodžiai - tradiciniai laikrodžiai, statomi ant židinio lentynos ar atbrailos
 Sieniniai laikrodžiai - kambaryje ant sienos pakabinami laikrodžiai
 Bokšto laikrodžiai - pastatuose, paprastai - bokštuose įrengiami laikrodžiai, taip įrengti, kad ciferblatas matytųsi iš toli.

 Laikrodžių gamyba kaip pasaulio paveldas 

Rankinė mechaninių laikrodžių gamyba yra išsaugota keliose Europos šalyse, bet ypatingai šiuolaikinę rankinę laikrodžių gamybą yra išsaugojęs Juros kalnų regionas, esantis Šveicarijos ir Prancūzijos pasienyje. Vadinamoji Juros arka apima puslankio formos regioną, kuris driekiasi per šiaurės vakarų Šveicariją (Bazelio, Nešatelio, Juros, Vo, Ženevos kantonai) ir Prancūzijos Juros departamentą. Čia yra garsūs laikrodžių gamybos miestai Šo de Fonas, Le Loklis. Visuose regiono miesteliuose laikrodžiai gaminami nuo laba seniai, gausu amatininkų, laikrodžių dirbtuvių, įmonių, kas užtikrina tradicijos tęstinumą. Tradiciškai laikrodžių gamyba buvo šeimos verslas, perduodamas pameistriams ir vaikams iš kartos į kartą.

2020 m. Prancūzijos ir Šveicarijos mechaninių laikrodžių gamyba buvo pripažinta kaip nematerialusis pasaulio paveldas. Į šį elementą įtraukiamas ir mechanikos menas: Juros arkos regione gaminamos mechaninės lėlės, muzikinės dėžutės, mechaniniai paukščiai ir ktCraftsmanship of mechanical watchmaking and art mechanics.

 Išnašos 

Kategorija:Laikrodžiai
Kategorija:Nematerialusis pasaulio paveldo sąrašas